**Spune-mi mamă...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spune-mi mamă: ce-i pe-acasă,

Tot aşa cum am lăsat?

Ochii tăi, tot plini de lacrimi

Pe obrazul tău, curat?

Teiul meu bătrân din poartă

Spune-mi: a mai înflorit,

Aşa cum ştiam, odată?

De sătucul meu, iubit,

Cât mi-e dor! Şi-aş vrea acasă,

Să mai vin, măicuţa mea...

Însă boala nu mă lasă

Ca să vin la dumneata!

Iar căsuţa... E-n picioare,

Nu a dărâmat-o vântul?

Dar în mila Lui cea mare

Ştiu! O ţine El, Prea-Sfântul!

Spune-mi mamă: Câte zile

Câte nopţi nu ai dormit

Dorind să vezi chipurile

Care-atâta le-ai iubit?

Tu ne-aştepţi cu lacrimi grele

Să îţi trecem maică, pragul...

Dar privind printre zăbrele

Îl vezi doar pe Grivei, dragul,

Ce a stat o viaţă-ntreagă

Lângă uşă.. N-a plecat,

Aşa cum plecat-au pruncii

De la tine.. Şi-au uitat,

De căsuţa-n care-odată

Au crescut.. I-ai alintat...

O, măicuţă... spune-mi oare:

Când sfârşeşte-al tău, oftat,

Şi-ale tale lacrimi grele...

Şi-ale tale dragi dorinţi...?

Că mai greu din toate cele-s

Lacrimile de părinţi!

---

Voi copii ce azi în lume

Sunteţi departe de ei...

O, vă-ntoarceţi! Că odată-l

Veţi găsi doar pe Grivei!

Iar teiul bătrân din poartă

Va doini cu dor şi jale...

Şi veţi căuta, vreodată,

Umbra maicii pe cărare!

02.09.2015

Daniela Banita